CELEX: 62009TN0242
Language: et
Date: 2009-06-24 00:00:00
Title: Kohtuasi T-242/09: 24. juunil 2009 esitatud hagi — Schräder versus CPVO — Hansson (Lemon Symphony)

29.8.2009   
            
            
               ET
            
            
               Euroopa Liidu Teataja
            
            
               C 205/42
            
         24. juunil 2009 esitatud hagi — Schräder versus CPVO — Hansson (Lemon Symphony)
   (Kohtuasi T-242/09)
   2009/C 205/77
   Hagiavaldus esitati saksa keeles.
   
      Pooled
   
   
      Hageja: Ralf Schräder (Lüdinghausen, Saksamaa) (esindajad: advokaadid T. Leidereiter ja W.-A. Schmidt)
   
      Kostja: Ühenduse Sordiamet
   
      Teine menetluspool apellatsiooninõukogus: Jørn Hansson (Søndersø, Taani)
   
      Hageja nõuded
   
   
               —
            
            
               Tühistada Ühenduse Sordiamet apellatsiooninõukogu 23. jaanuari 2009. aasta otsus;
            
         
               —
            
            
               mõista kohtukulud välja sordiametilt.
            
         
      Väited ja peamised argumendid
   
   
      Ühenduse sordikaitse ese: Lemon Symphony.
   
      Ühenduse kaitse alla võetud sordi omanik: Jørn Hansson.
   
      Ühenduse Sordiameti otsus, mis vaidlustati apellatsiooninõukogus: Lemon Symphony ühenduse sordikaitse alla võtmise vastavalt määruse (EÜ) nr 2100/941 (1) artikli 20 lõike 1 punktile 4 õigustühiseks tunnistamisest keeldumine.
   
      Apellatsiooninõukogule kaebuse esitaja: hageja.
   
      Apellatsiooninõukogu otsus: jätta kaebus rahuldamata.
   
      Väited:
   
   
               —
            
            
               Määruse nr 2100/94 artikli 76 ja selle määruse artiklist 81 tulenevate menetlusõiguse üldtunnustatud põhimõtete rikkumine, kuna apellatsiooninõukogu ei selgitanud vaidlustatud otsuses uuritavaid asjaolusid piisavalt;
            
         
               —
            
            
               määruse nr 2100/94 artikli 20 lõike 1 punkti a ja artikli 7 rikkumine, kuna apellatsiooninõukogu leidis ilmselgelt valesti, et hageja ei suuda tõendada artikli 20 lõike 1 punktis a loetletud tingimuste täitmist, ning sellega jättis ta tähelepanuta kõnealuse sätte ulatuse;
            
         
               —
            
            
               määruse nr 2100/94 artikli 75 rikkumine, kuna apellatsiooninõukogu tugines oma otsuses kaalutlustele, mille kohta hageja ei saanud enne otsuse tegemist esitada oma märkusi;
            
         
               —
            
            
               määruse nr 1239/95 (2) artikli 63 lõigete 1 ja 2 rikkumine, kuna asja suulise arutamise kohta ei koostatud nõuetekohast protokolli.
            
         
      (1)  Nõukogu 27. juuli 1994. aasta määrus (EÜ) nr 2100/94 ühenduse sordikaitse kohta (EÜT L 227, lk 1; ELT eriväljaanne 03/16, lk 390).
   
      (2)  Komisjoni 31. mai 1995. aasta määrus (EÜ) nr 1239/95, milles sätestatakse nõukogu määruse (EÜ) nr 2100/94 rakenduseeskirjad seoses menetlusega ühenduse sordiametis (EÜT L 121, lk 37; ELT eriväljaanne 03/17, lk 327).